Rieke Diah Pitaloka

Rieke Diah Pitaloka (lahir di ) nyaéta saurang panulis buku, pamawa acara, pamaén sinétron Indonesia, sarta anggota DPR périodeu 2009 - 2014 ti PDI-P. Taun 2012 Rieke Diah Pitaloka maheutkeun pikeun nyalonkeun manéh minangka Gubernur Jawa Kulon nu wakilna Tétén Masduki, duanana ngawanohkeun manéh kalawan sebutan PATÉN jeung diusung ku PDI-P nu nomer urutna 5.

 Atikan 
Saréngséna atikan S1 di Fakultas Sastra Belanda Universitas IndonésiaRieke Kungsi Nunggak Uang Kos, diakses 27 September 2007 jeung S1 Filsafat STF Driyakara, Jakarta,Rieke Diah Pitaloka: Bawa Gue Terbang, diakses 27 September 2007 Rieke gé nuluykeun atikanna. Sanajan sibuk ku sagala kagiatan 'kaartisan', Rieke bisa ngaréngsékeun atikan S2 na di jurusan Filsafat Universitas Indonesia (UI). Malah mah tésisna nu judulna Banalitas Kejahatan: Aku yang tak Mengenal Diriku, Telaah Hannah Arendt Perihal Kekerasan Negara dijadikeun buku kalawan judul Kekerasan Negara Menular ke Masyarakat diterbitkan ku Galang Press.Rieke Dyah Pitaloka Bukukan Thesis S2-nya, diakses 27 September 2007

 Karir 

 Dunya Hiburan 
Rieke Diah Pitaloka mimiti dipikawanoh ku balaréa liwat iklan Kondom Sutra ku kocapan Méong. Lian ti kitu manéhna ogé dipikawanoh liwat peranna minangka Oneng nu "o'on" dina sitkom Bajaj Bajuri. Rieke Diah Pitaloka ogé dipikawanoh minangka pamawa acara dina acara Good Morning jeung panulis buku. Salah sahiji judul bukuna nyaét Renungan Kloset.

Lian sinétron, Rieke Diah Pitaloka ogé ngajajal téater. Rieke Diah Pitaloka milu pamintonan téater nu judulna 'Cipoa' garapan Putu Wijaya.Rieke Diah Pitaloka Ingin Hilangkan Image 'Oon', diakses 27 September 2007 Hayang nyobaan hal anyar, Rieke gé asup ka layar rubak. Rieke mimitu debutna di layar rubak minangka Dwi, awéwé nu diwayuh dina pilem Berbagi Suami. Katagihan maén pilem, Rieke maén deui dina pilem antologi karya opat sutradara awéwé judulna Lotus RequiemPuas di Teater, Rieke Dyah Pitaloka Rambah Layar Lebar, diakses 27 September 2007 nu tuluy judulna dirobah jadi Perempuan Punya Cerita.

 Kagiatan sosial jeung pulitik 
Rieke Diah Pitaloka aktif dina kagiatan pulitik, malah mah kungsi ngadiukan jabatan wakil sékrétaris jéndral DPP Partéy Kabangkitan Bangsa (PKB) pupuhu Muhaimin Iskandar.Rieke Diah 'Oneng' Pitaloka Kunjungi Dua Balita Gizi Buruk, diakses 27 September 2007 Rieke tuluy ngundurkeun diri tina partéy Islam éta pikeun jabung ka Partéy Demokrasi Indonésia Pajuangan (PDI-P) pupuhu Mégawati Soekarnoputri.Oneng Bergabung PDIP , diakses 14 Desember 2007

Rieke Diah Pitaloka téh anggota DPR périodeu 2009 - 2014 ti PDI-P pikeun Daérah Pamilihan Jawa Kulon II. Di Déwan Perwakilan Rahayat, Rieke mangrupa salah sahiji anggota ti Komisi IX. Widang nu pangdiperhatikeunana nyaéta widang kaséhatan jeung kasajahtraan masyarakat. Manéhna mangrupa salah sahiji anggota Panitia Husus Rancangan Undang-Undang Badan Penyelenggara Jaminan Sosial (BPJS) nu mangrupa bagian tina Sistem Jaminan Sosial Nasional (SJSN).http://www.jpnn.com/read/2011/10/28/106882/Rieke:-RUU-BPJS-Tak-Disahkan,-Rakyat-Dikorbankan-http://www.jpnn.com/read/2011/10/28/106880/Rieke:-Alasan-Pemerintah-Tak-Jelas-

Rieke Diah Pitaloka ogé ngadegkeun hiji yayasan nu dingaranan "Yayasan Pitaloka" nu icikibung di widang sastra jeung sosial kamasyarakatan.

Awal taun 2013 Rieke Diah Pitaloka maheutkeun pikeun nyalonkeun dirina minangka Gubernur Jawa Kulon  nu diwakilan ku Tétén Masduki, maranéhna duaan nyieun jujuluk sorangan minangka PATÉN nu dirojong ku PDI-P kalawan nomer urut 5.

Tanggal 3 Maret 2013 diumumkeun hasil Pilkada Gubernur - Wagub Jawa Barat Pasangan Cagub - Cawagub nomer 5 Rieke-Teten meunang réngkin ka 2 ti 5 pasangan calon kalawan beubeunangan sora 5.714.997 sora atawa 28,41 persén ti sora sah.Aher-Deddy Resmi Gubernur & Wagub Jabar Periode 2013-2018, diakses dari situs Detik Bandung 

Dina pamilu législatif 2014, Rieke Diah Pitaloka maju minangka calon législatif DPR dapil Jawa Barat VII, manéhna gé lolos ka Senayan sarta jadi anggota DPR périodeu 2014 - 2019 kalawan beubeunangan sora 255.044 sora.18 Artis Lolos ke Senayan Jadi Anggota DPR RI

 Kahirupan pribadi 
Rieke Diah Pitaloka kawin jeung dosén filsafat Universitas Indonésia, Donny Gahral Adian dina poé Sabtu, 23 Juli 2005, di padumukan kolotna Rieke di Garut, Jawa Kulon.Perjanjian Pranikah Rieke Diah Pitaloka dan Donny Gahral Adian, diakses 27 September 2007 Ieu pakawinan téh jadi cucuk rungkang lantaran tunangan Rieke ti 11 Januari 2002, sutradara Exel J Permadi ngarasa dirina jeung Rieke can resmi pepegatan.Exel J Permadi Kaget dengan Berita Pernikahan Rieke Dyah Pitaloka, diakses 27 September 2007

Tanggal 9 Januari 2011, selang sapoé sanggeus milangkala Rieke nu ka 38, manéhna babaran budakna kembar nyaéta Misesa Adiansyah jeung Jalumanon Badrika liwat operasi Caesar. saméméhna ieu pasangan téh geus dipaparin saurang anak lalaki nu gumelar taun 2009 ngaranna Sagara Kawani Hadiasyah.http://hot.detik.com/read/2012/01/09/093524/1809958/230/rieke-dyah-pitaloka-lahirkan-bayi-kembarhttp://hot.detik.com/read/2012/01/09/153807/1810592/230/misesa-jalumanon-ngaran-anak-rieke-dyah-pitaloka

 Kasus palécéhan séksual 
Manéhna kungsi meunang palécéhan séksual ku saurang dokter nalika ngalakonan kunjungan kerja ka RSUD Labuang Baji, Sulawesi Kidul dina poé Senén (8 Maret 2010). Teu narima ku hal éta, manéhna langsung ngalapor ka pulisi.vivanews.com - Rieke alami pelecehan seksual 

 Daptar peran 

 Sinétron 
 Srikandi
 Badut pasti Berlalu
 Untukmu Segalanya
 Tirani Kehidupan
 30 Meter
 Putri Maharani
 Perawan-perawan
 Perkawinan
 Prahara Prabu Siliwangi
 Goresan Cinta Berbingkai Duka
 Bajaj Bajuri
 Bola Kampung
 Salon Oneng
 Maha Kasih

 Pilem 
 Berbagi Suami (2006)
 Perempuan Punya Cerita (2008)
 Laskar Pelangi (2008)
 Sang Pemimpi (2009)

 Pamawa acara 
 Book Review (Metro TV)
 Good Morning (Trans TV)

 Buku 
 Renungan Kloset
 Kekerasan Negara Menular Ke Masyarakat

 Pranala luar 
 (id) Blog resmi Rieke Dyah Pitaloka 
 (id) Forum Kerakyatan bersama Rieke Dyah Pitaloka
 (id) Yayasan Pitaloka 
 (id) Profil Rieke Diah Pitaloka 
 (id) Berita Rieke Diah Pitaloka 

 Rujukan 

Kategori:Alumni Universitas Indonesia
Kategori:Anggota DPR 2009-2014
Kategori:Nu babar taun 1974
Kategori:Aktris Indonésia
Kategori:Inohong Sunda